Satyricon

Istorija

1990 Sigurd Wongraven įkuria naują ir ambicingą grupę - tuo metu death metal grojusią Eczema. Tačiau 1991 metais daugelis norvegų vis dar nežinojo, kas yra black metal. Norėdama ištaisyti šią klaidą ir į Norvegiją atnešti juodojo metalo vėliavą, grupė pakeičia pavadinimą į Satyricon ir pradeda groti black'ą. Grupė greit išpopuliarėja pogrindyje, tačiau plačiajai visuomenės daliai ji vis dar nežinoma. 1992 vasarą Satyricon, norėdama prasimušti ir išgarsėti Europoje, įrašo to paties pavadinimo savo pirmąjį oficialų demo - parduodama per 1000 kopijų. Paakinti šios sėkmės Satyricon pradeda rašyti tekstus ir kurti muziką, ir jau 1993 žiemą pasirodo jų antrasis demo - The Forest Is My Throne. Šioje vietoje grupė pradeda vystyti savo stilių, parduodama virš 1500 įrašų, tačiau grupė paprasčiausiai nustoja juos dauginti.
No Fashion Records studija taip pat pastebi šią grupę ir Satyricon pasirašo kontraktą. Grupė labai patenkinta, nes pasiekia savo tikslą - išgarsėja.
Idėjos ir entuziazmas liejasi per kraštus - pisimenamos senos idėjos, jos išsirituliuoja į muziką viduramžių tema, kurioje pilna fantazijų, vizijų, mirties, maro ir blogio - taip kuriamas Dark Medieval Times albumas. Tačiau įpusėjus darbą įrašų kompaniją ištinka bėda - pritrūksta lėšų. Nariai susimeta savo santaupas, pasiskolina pinigų ir nuvyksta pas Grieg Hallen Bergene. Įrašytos kasetės nusiunčiamos kelioms studijoms, dauguma atsiunčia pasiūlymus. Tačiau pasiūlymai nevilioja - studijos nenori keisti savo tvarkaraščių, todėl artimiausias albumo įrašas nusimato tik po aštuonių mėnesių. Tačiau Satyricon grupe susidomi ir Tatra Productions - avant garde metal leidėja, su kurkas geresniu pasiūlymu laiko atživlgiu. Satyricon muzika labai skirasi nuo kitų Tatra leidžiamų kūrinių, todėl studija įkuria Moonfog. Albumas išleidžiamas ir Satyricon iškart išpopuliarėja ir sulaukia pripažinimo. Visa muzikinė spauda staiga susitelkia ties Norvegišku black metal. Netradicinis skambesys, progressive elementai ir įkvėpimas iš viduramžių - tai išskiria Satyricon iš kitų to meto grupių ir žmonėms tas patinka.
Vėliau grupė išleidžia albumą The Shadowthrone, kuris žengia dar vieną žingsnelį progreso link. Fanai nepamiršta ir praeities, todėl išleidžiamas The Forest Is My Throne demo, tačiau grupė nori jį padaryti pilnu albumu, todėl sukuria ir naujų dainų - taip išleidžiamas trečiasis albumas.
1996 Satyricon su studija Moonfog išleidžia Nemesis Divina albumą.
Kito albumo kūrimas dėl turų šiek tiek užsitęsia, tačiau 1999 metais pasirodo Rebel Extravaganza albumas, šį kartą jį išleidžia žymi metalo studija Nuclear Blast.
2002 metais pasirodo albumas Vulcano (vėliau pervadintas į Volcano) Skandinavijoje ir Europoje, JAV jis pasirodo tik po 18 mėnesių, System of a Down gitaristo Daron Malakian studijos dėka. Šis albumas kuris gauna keturis apdovanojimus. Satyricon vertinama kaip geriausia black metal grupė.
2004 metais prasideda turas po JAV, tačiau Frost negauna vizos, todėl jo vietą užima Slipknot būgnininkas Joey Jordison. Du gitaristai nubaudžiami 50,000 dolerių bauda dėl išprievartavimo. Tais pačiais metais grupė pasirodo Wacken Open Air festivalyje Vokietijoje.
2006 išleidžiamas skeptiškai vertinamas Now, Diabolical albumas.
Satyricon per savo gyvavimą pakeitė daugybę narių, tačiau Satyr ir Frost visuomet išlikdavo; jie yra grupės branduolys.